SØGER  LÆRDOM  VED  LÆSNING  OG  VED  TRO 


NUMMER    10 


15.  MAJ  1930 


79.  AARGANG 


VOR  KIRKES  STIFTER. 

Skrevet  til  Hundredaars-Mindet  om  Genoprettelsen  af 
Jesu  Kristi  Kirke  i  April   1830 


Af  Morten  A.  C.  Nicolaysen. 

(Fortsat  fra  Side  206). 

II. 

Det  følgende  fra  en  af  Fortidéns  største  Filosofer,  Inima- 
nuell  Kant,  er  en  dyb  Erkendelse  af  Bibelens  store  Betyd- 
ning: »Bibelens  Eksistens  som  en  Bog  for  Folket  er  den 
siørste  Nytte,  som  Menneskeslægten  nogensinde  har  erfaret.« 

Det  er  ligeledes  en  høj  Anerkendelse  af  Bibelen,  at  den 
store  General,  Udfrier  fra  religios  Herskesyge  og  Brutalitet, 
Kejser  Napoleon  —  uden  Hensyn  til  hvad  man  ellers  tænker 
om  ham  som  Erobrer  —  udtalte  om  Bibelen:  »Menneske- 
sjælen kan  aldrig  fare  vild  med  denne  Bog  for  dens  Vejled- 
ning.« 

Det  er  vigtigt  for  os  at  erindre  angaaende  Bibelen,  at  den 
er  uadskillelig  forbundet  med  dens  to  største  Karakterer,  Mo- 
ses og  Jesus  Kristus,  idet  det  Gamle  Testamentes  Skrifter  hvi- 
ler paa  den  førstnævnte  og  det  Nye  Testamente  paa  den  sidst- 
nævnte Personlighed. 

Profeten  og  Lederen  af  enhver  af  Guds  Husholdninger  her 

paa  Jorden  er  en  mægtig  Karakter.  Men  at  sige,  hvem  der  er 
den  største  næst  efter  Guds  eenbaarne  Son,  vor  Frelser,  er 
ikke  paa  sin  Plads,  fordi  ingen  af  dem  vilde  være  stor  i  Guds 
Øjne,  hvis  ikke  den  største  af  alle  Intelligencer  havde  uddan- 
net dem  saaledes  til  at  handle  for  sig,  enhver  af  dem  i  sin 
egen  Tid  og  under  Omstændigheder,  hvor  deres  særlige  pro- 
fetiske Lærerstilling  og  Gerninger  kunde  komme  til  sin  Ret 
under  Guds  Vejledning. 

I  Lighedspunkterne  i  Mose  og  Jesu  Kristi  Personlighed  og 
Mission  vil  det  følgende  illustrere  Punkt  fem  og  seks  af  de 
mest  vigtige  Livssager,  nævnt  i  første  Artikel,  og  som  viser 
os  Jesus  i  fuldkommen  Samklang  dermed. 

I  de  berettede  Ord  af  Cleopas  (en  Discipel  af  Jesus),  som 
er  nedskrevet  af  Lukas  i  det  24de  Kap.,  var  »Jesus  af  Nasaret 
en  Profet,  mægtig  i  Gerning  og  Ord  for  Gud  og  alt  Folket; 
og  Ypperstepræsterne  og  vore  Raadsherrer  har  overgivet  ham 
til  Dødsdom  og  kortfæstet  ham«.  Til  det  bedrøvede  Udtryk 
hos  Disciplen  og  hans  mismodige  Sind  over  hans  elskede 
Mesters  Død,  svarer  Jesus  ham  og  hans  Ledsager  i  følgende 
Ord:  »O  I  uforstandige  og  senhjertede  til  at  tro  paa  alt  det, 
som  Profeterne  har  talt!  Burde  ikke  Kristus  lide  dette  og 
indgaa  til  sin  Herlighed?«  Og  han  begyndte  fra  Moses  og  fra 
alle  Profeterne  og  udlagde  dem  i  alle  Skrifterne  det,  som 
handlede  om  ham.« 

Det  er  værd  at  lægge  Mærke  til  den  fremskudte  Plads,  Jesus 
i  dette  Svar  giver  Moses,  Profeten  og  Lovgiveren,  den  fromme 
Hellige,  Statsmanden,  Generalen,  Frigøreren,  Poeten  og  Tale- 
ren, og  som  er  den  eneste  Profet,  om  hvem  Herren  i  Nutids 
Aabenbaring  har  sagt:  »Du  er  i  min  eenbaarne  Søns,  Frelse- 
rens Lignelse.«  (Den  Kostelige  Perle,  1.  Kap.) 

Lighedspunkterne  i  disse  to  mægtige  Karakterer  i  Guds 
Tjeneste  har  jeg  draget  i  de  følgende  Sammenstillinger: 

Første:  Den  fremragende  kristelige  Martyr  Stefanus  siger  i 
sit  mesterlige,  veltalende  Forsvar,  idet  han  sammenligner 
Moses  og  Kristus:  »Han  er  den  Moses,  som  sagde  til  Israels 
Børn:  »En  Profet  skal  Gud  oprejse  eder  af  eders  Brødre  lige- 
som mig.«  (Ap.  Gern.  7.  Kap.) 

Andet:  Ved  begges  Fødsel  udgik  en  Befaling  om  at  ihjel- 
slaa  Smaabørnene. 

Tredie:  Ved  Guds  Forsorg  blev  begge  skjulte  overfor  deres 
morderiske  Bødler. 

Fjerde:  Begge  blev  kaldt  fra  Ægypten,  som  det  blev  talt  af 
Herren  ved  Profeten:  »Fra  Ægypten  kaldte  jeg  min  Søn.« 

Femte:  Begge  forblev  ubekendte,  indtil  deres  Forfølgere  var 
døde;  og  de  modtog  begge  en  intensiv  religiøs  og  verdslig  Ud- 
dannelse. 

Sjette:  Begge  opvoksede  til  Manddomsaar  blandt  et  fattigt, 
undertrykt  og  aandelig  forvirret  Folk. 

Syvende:  Begge  fastede  fyrretyve  Dage. 

Ottende:  Begge  blev  fristet  af  Satan,  og  begge  overvandt  og 
befalede:  »Vig  bort,  Satan«. 

Niende:  Begge  blev  kaldet  som  Højpræster  til  evig  Tid  efter 
Melkisedeks  Vis,  og  begge  »var  tro  imod  Gud,  som  beskikkede 
dem«. 

Tiende:  Begge  holdt  ifølge  Mosebog  og  Evangelierne  de 
største  Taler  og  gav  Beviser  paa  den  klare  Veltalenheds 
Mesterstykker  i  disses  uafbrudte  Indvirkning  paa  Verdens- 
historien. 

Ellevte:  Begge  besad  Guddoms-Troen,  medens  de  var  om- 
givet af  Menneskers  Frygt,  ved  at  befale  Vandene,  og  de  ad- 
lode  i  begge  Tilfælde. 

Tolvte:  Moses  er  en  grundlæggende  Lovgiver  for  hele  Ver- 
den i  de  ti  Bud  og  andre  specielle  hygiejniske  og  samfunds- 
mæssige Sikkerheds-  og  Forebyggelses-Befalinger,  ligesom 
Kristus  ogsaa  var  en  lignende  Lovgiver,  som  stadfæstede 
Moseloven  i  Lignelsen  om  den  rige  Mand  og  Lazarus,  og  han 
fuld'kommede  den  samme  ved  at  lade  ens  Barmhjertighed  og 
Retfærdighed  blive  ydet  begge  Parter  i  Lignelsen,  efter  at  de 
har  udstaaet  den  brudte  Lovs  Bod. 

Trettende:  Begge  indtager  Pladsen  som  en  Mægler  og  Dom- 
mer mellem  Gud,  vor  Fader,  og  Folket,  og  de  blev  beskikket 
som  saadan  med  en  tydelig  Erklæring  fra  Himlen  an- 
gaaende  Jesus:  »Ham  skal  I  hore«,  ligesom  det  ogsaa  blev  er- 
klæret i  Begyndelsen  af  denne  Tidernes  Fyldes  Husholdning 
til  Profeten  Joseph  Smith:  »Hører  ham«. 

Fjortende:  Begge  var  »Fyrster  og  Hyrder  for  Guds  Folk, 
Israel«,  og  de  viste  i  denne  Stilling  den  udholdende  Ihærdig- 
hed, som  kun  den  sande  og  uegennyttige  Hellige  kan  gøre  det. 
I  deres  personlige  Liv  lægger  de  for  Dagen  den  fuldstændige 
Unddragelse  af  det  selviske  Jeg  i  Forkærligheden  for  den  is- 
raelitiske Nations  Sag  og  overfor  Menneskeheden  i  Alminde- 
lighed med  vidtrækkende  Følger,  hvilket  gør  dem  til  de  mest 
fuldkomne  Eksempler  paa  Heltemod. 

Femtende:  Begge  besad  Nøglerne  til  Israels  Indsamling,  og 
begge  arbejdede  stærkt  i  Kraft  af  dette  Princip  paa  at  berede 
Israel   for  Guds   Søns  højere   Præstedømme   og   dets   hellige 

Ordinancer,  for  at  de  kunde  blive  videre  uddannet  i  de  Anlig- 
gender, som  tilhører  Guds  Rige,  men  de  vilde  ikke  have  noget 
at  gøre  dermed,  eller  maaske  de  ikke  kunde  opfatte  eller  for- 
staa  Velsignelsen,  som  laa  for  Døren.  Begge  fremtraadte  i 
deres  udødelige  Legemer  i  Kirtland  Tempel,  Ohio,  Amerika, 
og  overgav  de  samme  Nøgler  (Bemyndigelser),  paa  hvilke  er 
grundet  de  hojere  Velsignelser  fra  Himlen,  anordnet  før 
denne  Verdens  Grundlæggelse,  at  de  Udvalgte  skulde  ind- 
samles, og  en  hellig  Stad  opbygges. 

Sekstende:  Begge  anerkendte  Guds  Hus  som  et  helligt  Sted 
for  Tilbedelse  og  hellige  Ordinancer,  der  sindbilledligt  beteg- 
nede og  indprentede  Sandheden  fra  Gud,  som  det  var  Tilfæl- 
det med  Moses  i  Tabernaklet  i  Ørkenen  og  Jesus  Kristus  i 
Jerusalems  Tempel.  Disse  Bygninger  eller  »Hænders  Gernin- 
ger« var  en  Lignelse  paa  Guds  Tempel  —  det  menneskelige 
Legeme  —  som  ikke  er  dannet  med  Hænder,  og  ligesom  Jesus 
siger  om  vor  Sjæl,  at  den  er  det  højeste  Redskab  for  Guds 
iboende  Helligaand,  Guds  Sonne-  og  Faderforhold. 

Suttende:  Begge  blev  set  i  deres  Herlighed  paa  Tabor  Fjel- 
det, hvor  de  skuede  den  evige  Gud  og  Fader  og  hørte  hans 
Stemme  udtale  sit  Velbehag  i  den  eenbaarne  Søn. 

Attende:  Begge  holdt  »Paaskemaaltid«  med  et  Lam,  anty- 
dende, at  ligesom  Udgydelsen  af  det  virkelige  Lams  Blod  var 
et  Tegn  for  Mose  Folk,  Israel,  at  Dødens  Engel  vilde  gaa  dem 
forbi,  saaledes  antyder  Blodofferet  af  Kristus  —  »vort 
Paaskelam«,  »det  indtil  Døden  lydige  Lam«  —  at  det  vilde 
være  Tegnet  og  Midlet  til  hele  Menneskeslægten  for  en  almin- 
delig Frigørelse  eller  Unddragelse  fra  den  aandelige  Døds 
Fare  og  en  Opvækkelse  til  nyt  aandelig  Liv  i  det  Ny  Testa- 
mente eller  evige  Sandhed  i  hans  Blod,  hans  egen  Opstan- 
delse, og  alle  hans  Efterfølgeres  Opstandelse  til  evigt  Liv 
under  hans  paradisiske  Tusindaars  Regering. 

Nittende:  Begges  sidste  jordiske  Timer  tilbragtes  med  at 
lære  og  velsigne  deres  Efterfølgere,  som  det  er  optegnet  i  det 
32te  og  33te  Kapitel  af  Fjerde  Mosebog  og  Johannes  Evan- 
gelium, 13de  til  16de  Kap.,  naaende  det  mest  ædle  og  op- 
højere  Udtryk  i  al  hellig  Literatur  i  Jesu  Kristi  faderlige  Bøn 
for  aandelig  Eenhed  og  Kærlighed  i  det  17de  Kap.  af  samme 
Evangelium. 

Tyvende:  Moses  og  Jesus  Kristus  henviser  til  hinanden 
som  Indehaveren  af  det  evige  Guds  Ord,  og  som  Jesus  ud- 
taler om  sig  selv  i  Johannes  Evangelium,  5te  Kap.:  »Thi 
troede  I  Moses,  da  troede  I  mig;  thi  det  er  om  mig,  at  han 

har  skrevet.  Men  tro  I  ikke  hans  Skrifter,  hvorledes  skulle  I 
da  tro  mine  Ord?« 

En  Aabenharing  af  Jesus  Kristus  til  Profeten  Joseph  Smith 
udtaler  den  samme  vigtige  Sandhed  i  følgende  Ord,  og  det  er 
værd  at  nævne,  fordi  det  i  Virkeligheden  er  Grundvolden  til 
Bibelens  og  Mormons  Bogs  Livskraft,  saavel  som  de  øvrige  af 
Kirkens  Hovedværker,  idet  Himmelens  Præstedømme  staar 
bag  Ordet: 

»Veer  vil  komme  til  alle  dem,  der  forkaste  dette  Præste- 
domme (det  samme,  som  Moses  og  Jesus  erholdt),  som  1  har 
annammet,  og  som  jeg  nu  ved  min  egen  Røst  fra  Himlen 
bekræfter  paa  eder,  der  er  nærværende  i  Dag,  og  som  jeg  har 
givet  de  himmelske  Hærskarer  og  mine  Engle  Befaling  an- 
gaaende  eder.  Og  jeg  giver  eder  nu  den  Befaling,  at  I  skal 
vogte  paa  eder  selv,  og  at  I  skal  give  flittig  Agt  paa  det  evige 
Livs  Ord,  thi  I  skal  leve  ved  hvert  Ord,  der  udgaar  af  Guds 
Mund;  thi  Guds  Ord  er  Sandhed,  og  hvad  som  helst,  der  er 
Sandhed,  er  Lys,  og  hvad  som  helst,  der  er  Lys,  er  Aand, 
endog  Jesu  Kristi  Aand.  Og  Aanden  giver  Lys  til  hvert  Men- 
neske, der  indkommer  i  Verden,  og  Aanden  oplyser  ethvert 
Menneske  gennem  Jordelivet,  som  lytter  til  Aandens  Stemme. 
Og  enhver,  som  lytter  til  Aandens  Stemme,  kommer  til  Gud, 
endogsaa  til  Faderen.  Og  Faderen  lærer  ham  om  Pagten,  som 
han  har  begyndt  paany  og  stadfæstet  paa  eder;  som  er  stad- 
fæstet paa  eder  for  eders  Skyld,  dog  ikke  kun  for  eders  Skyld, 
men  af  Hensyn  til  hele  Verden.«  (84de  Kap.,  Lærdommens  og 
Pagtens  Bog.) 

En  og  tyvende:  Begge  kaldte  halvfjerdsindstyve  Ældster  til 
speciel  Tjeneste  i  Herrens  Sag;  de  var  begavet  med  Profe- 
tiens Aand,  som  er  denne  Sags  Aand  eller  Jesu  Kristi  Vidnes- 
b}^rd.  Betydningen  af  denne  Tjeneste  i  Præstedømmet: 
»Halvfjerds«,  som  ogsaa  er  tilstede  i  Jesu  Kristi  Kirke  af 
Sidste  Dages  Hellige,  er  »Talsmanden  for  Liv  og  Lys«,  eller 
»Lysets  Autoritet  fra  Gud«,  hvilket  samstemmer  meget  smukt 
og  sandfærdigt  med  ovenanførte  Citat. 

To  og  tyvende:  Begge  (Moses  og  Jesus)  profeterede  om  Is- 
raels nationale  Oplosning  og  Adspredelse  og  deres  endelige 
Indsamling  og  Forening  i  de  sidste  Dage. 

Tre  og  tyvende:  Den  forloste  Skare  i  Himlen  synger  Moses 
og  Lammets  Sang,  som  det  er  bleven  optegnet  i  Johannes 
Aabenbaring  15de  Kap.: 

»Og  jeg  saa  ....  Sejrvinderne  ....  og  de  sang  Mose, 
Guds  Tjeneres,  Sang  og  Lanuuets  Sang  og  sagde:   store  og 

underfulde  er  dine  Gerninger,  Herre  Gud,  du  Alma^gtige;  ret- 
færdige og  sande  ere  dine  Veje,  du  Folkeslagenes  Konge! 
Hvem  vil  ikke  frygte,  Herre,  og  prise  dit  Navn?  thi  du  alene 
er  hellig.  Ja,  alle  Folkeslag  skal  komme  og  tilbede  for  dit 
Aasyn;  thi  dine  Retfærdsdomme  er  bleven  aabenbare.« 


DEN  DANSKE  MISSION. 

AFLØSNINGER. 
Ældste  Sylvester  W.  Muir  og  Robert  L.  Ericksen  er  hæder- 
ligt afløst  fra  deres  Missionsvirksomhed  i  den  danske  Mis- 
sion med  Tilladelse  til  at  rejse  hjem.  Ældste  Muir  har  virket 
som  Distriktspræsident  over  Esbjerg  Distrikt  i  de  sidste  6 
Maaneder,  og  Ældste  Ericksen  har  virket  i  Aarhus  som  Leder 
af  Sangkoret.  Disse  Brødre  forlader  Danmark  over  Tyskland 
og  flere  af  de  europæiske  Lande  og  vil  afrejse  fra  South- 
hampton  paa  S/S  »Geo  Washington«  den  5.  Juni.  Vi  takker 
disse  Brødre  for  vel  udført  Arbejde  og  nedbeder  Herrens  Vel- 
signelser over  dem  paa  deres  Rejse  over  Land  og  Hav. 

FORFLYTTELSE. 
Ældste  Juel  L.  Andreasen  er  forflyttet  fra  Esbjerg  til  Aal- 
borg Distrikt.  Holger  M.  Larsen, 

Missionspræsident. 

REFERAT  FRA  FORAARSKONFERENCEN 
I  ESBJERG. 

Denne  Foraarskonference,  som  var  den  første  i  Esbjerg  Di- 
strikt, var  imødeset  med  store  Forventninger,  og  man  blev  hel- 
ler ikke  skuffet. 

Konferencen  tog  sin  Begyndelse  Lørdag  Aften  den  26.  April 
Kl.  7,30  med  Afsyngelsen  af  Salmen:  »Kom  Hellige«.  Bøn  af 
Christian  Frederiksen,  hvorefter  Salmen:  »Nu  Zions  Banner 
vajer«  blev  afsunget.  Distriktspræsident  Sylvester  W.  Muir 
ønskede  Forsamlingen  velkommen  og  optog  en  Statistik  over 
de  fremmødte  fra  de  forskellige  Organisationer. 

Derefter  blev  Søndagsskolen  præsenteret  ved  Christian 
Christiansen,  Kvindeforeningen  ved  Helene  Løvendahl,  de 
unge  Mænds  Uddannelsesforening  ved  Morten  Hansen  og  de 
unge  Kvinders  ved  Kathrine  Nielsen. 

Programmet  fortsattes  derefter  med  en  Pianosolo  af  Ældste 
Levi  B.  Thorup,  korte  Taler  af  Ældsterne  Charles  Petersen  og 
Juel  L.  Andreasen,  der  henholdsvis  talte  om  »Tilbageblik  over 
Kirkens  Historie«  og  »Kirkens  Fremtidsudsigter«.  Fire  Mis- 
sionærer sang  Salmen:  »Mon  hjemme  i  Dalen  jeg  savnes«, 
hvorefter  der  var  korte  Taler  af  det  mandlige  Medlem,  der 
havde  været  længst  i  Kirken,  Niels  C.  H.  Lovendahl,  det  ældste 
kvindelige  Medlem  Helene  Løvendahl,  det  sidst  doble  kvinde- 
lige Medlem  Dagny  Nielsen  og  den  ældste  Sos  ter,  der  var  til- 
stede, Vilhelmine  Hansen. 

Derefter  var  der  korte  Bemærkninger  af  Missionspræsident 
Holger  M.  Larsen,  hvorefter  Mødet  afsluttedes  med  Salmen: 
»Om  Guds  Stad  man  taler  herligt«.  Taksigelse  af  Otto  Jacob- 
sen. Tilstede  42. 

Sondag  Morgen  begyndte  Formiddagsmødet  Kl.  10  med  Sal- 
men: »Hvilken  smuk  og  yndig  Morgen«.  Efter  Bøn  af  Anna 
Aae  fortsattes  med  Salmen:  »Jeg  tjener  Gud,  mens  jeg  er 
ung«.  Stykket  »Det  herlige  Rige«  blev  derefter  opført.  Det 
fremstiller  forskellige  Scener  fra  Kirkens  Historie  lige  fra 
Daniels  Udtydning  af  Nebukadnesars  Drøm  og  ned  til  vore 
Dage.  Stykket  var  meget  godt  udført  og  viste  atter,  hvor 
meget  der  kan  udføres  med  smaa  Midler,  naar  kun  Viljen  og 
Arbejdslysten  er  tilstede. 

Derefter  talte  Nikoline  Christiansen  om  »Betydningen  af 
Forældreskab  i  Jesu  Kristi  Kirke  af  S.  D.  H.«,  og  Christian 
Løvendahl  om  »Joseph  Smiths  Ungdom«.  Børnene  i  første 
Klasse  sang  en  Sang,  og  Ældste  F.  Lynn  Michelsen  talte  over 
Emnet:  »Hvorledes  Evangeliet  kom  til  denne  Mission«.  Der- 
efter var  der  Bemærkninger  af  Eva  Mabel  Giertsen  og  Mis- 
sionspræsident Holger  M.  Larsen.  Mødet  afsluttedes  med  Sal- 
men: »Nu  Zion  beredes«.  Taksigelse  af  Ældste  Mark  Garff. 
Tilstede  75. 

Kl.  2  fortsattes  Konferencen.  Efter  Salmen:  »Saa  sikker  en 
Grundvold«  Bøn  af  Christian  Christiansen,  hvorefter  Salmen: 
»Se  et  Land«  blev  afsunget. 

Derefter  talte  Jess  Jessen  fra  Sønderborg  om  »Visdoms- 
ordet«  og  Eva  Mabel  Giertsen  om  »Kvindens  Frigørelse  under 
Evangeliets  Ledelse«.  Til  Afveksling  sang  man  Salmen:  »Gør 
hvad  er  ret«,  hvorefter  Missionspræsident  Holger  M.  Larsen 
foreslog  til  Opholdelse  i  de  Helliges  Tro  og  Bønner  Kirkens 
Generalautoriteter,  saaledes  som  de  var  foreslaaet  ved  sidste 
Halvaarskonference  i  Salt  Lake  City.  Endvidere  foreslog  han 
til   Opholdelse   John   A.   Widtsoe   som   Præsident   over  den 


232 

europæiske  Mission,  Leah  D.  Widtsoe  som  Præsidentinde  over 
de  Kvindelige  Hjælpeforeninger,  Holger  M.  Larsen  som  Præ- 
sident over  den  danske  Mission,  Vera  S.  Stone  som  Missions- 
sekretær,  Della  V.  Andersen  som  Bogholder  og  Missionssleno- 
graf  og  Eva  Mabel  Giertsen  som  Redaktionssekretær  og  Trans- 
latør for  »Skandinaviens  Stjerne«  .  Distriktspræsident  Syl- 
vester W.  Muir  blev  hæderligt  aflost  med  Tak  for  godt  udført 
Arbejde  og  med  Tilladelse  til  at  rejse  hjem.  Som  Præsident 
over  Esbjerg  Distrikt  blev  indsat  Ældste  Theodore  C.  Jacob- 
sen. Endvidere  blev  følgende  Missionærer  foreslaaet  til  at 
virke  i* Esbjerg  Distrikt:  Ældsterne  Leslie  T.  Hintze  og  Mark 
G.  Garff  i  Esbjerg,  Hans  Hansen  og  Gerald  Burr  i  Odense, 
Charles  S.  Petersen  og  Grant  S.  Nielsen  i  Svendborg,  Levi  B. 
Thorup  og  Max  E.  Mitchell  i  Haderslev  samt  G.  Henry  Niel- 
sen og  Michael  D.  Eriksen  i  Sønderborg. 

Ældste  Juel  L.  Andreasen  blev  forflyttet  til  Aalborg  Di- 
strikt og  Ældste  F.  Lynn  Michelsen  til  Island.  Alle  Forslag 
blev  enstemmigt  vedtaget.  Derefter  var  der  Bemærkninger  af 
Ældsterne  Sylvester  W.  Muir  og  Theodore  G.  Jacobsen. 

Til  Afslutning  blev  Salmen:  »Hav  Tak  for  Profeten«  af- 
sunget. Taksigelse  af  Ældste  Hans  Hansen.  Der  var  49  til- 
stede. 

Efter  Mødet  blev  der  paa  Byens  Badeanstalt  udført  en 
Daabshandling,  hvorved  tre  nye  Medlemmer  blev  indlemmet 
i  Kirken. 

Aftenmødet  Kl.  7  blev  aabnet  med  Salmen:  »Priser  Pro- 
feten«. Bon  af  Andreas  Rohde  fra  Haderslev.  Efter  at  Salmen: 
»Fra  Himlens  høje  Hvælv«  var  afsunget,  blev  følgende  Pro- 
gram udfort:  En  Oplæsning  fra  »Den  Kostelige  Perle«  af 
Emmy  Christiansen,  Tale:  »Denne  Husholdnings  Ledere«  af 
Ældste  Theodore  C.  Jacobsen,  Tale:  »Mormonismens  Frug- 
ter« af  Ældste  Hans  Hansen.  Efter  en  Pianosolo  af  C.  Henry 
Nielsen  talte  Ældste  Levi  B.  Thorup  over  Emnet:  »Frelse  for 
alle«  og  Ældste  C.  Henry  Nielsen  over  Emnet:  »Musik  i  Jesu 
Kristi  Kirke«.  Derefter  en  Kvartet  af  nogle  unge  Søstre  fra 
Esbjerg.  Missionspræsident  Holger  M.  Larsen  talte  saa  om  det 
Missionsarbejde,  som  udførtes  i  Jesu  Kristi  Kirke  af  S.  D.  H. 
Omtalte,  hvorledes  Missionærerne  gaar  ud  uden  Løn  og  Be- 
taling og  forkynder  Evangeliet,  for  at  alle  skal  faa  Anledning 
til  at  blive  frelst.  Nævnte  endvidere,  at  Livet  hernede  var  en 
Provestand,  at  Tiden  var  saa  dyrebar,  at  vi  alle  maatte  gøre 
vort  allerbedste  for  at  udnytte  den  rigtig  og  forsøge  at  være 
Sidste  Dages  Hellige  i  Ordets  rette  Betydning. 

Soster  Brigitte  Nielsen  oplæste  derefter  en  Del  Skriftsteder 
fra  Bibelen,  hvorefter  Mødet  afsluttedes  med  Salmen:  »O  sig, 
hvad  er  Sandhed«.  Taksigelse  af  Ældste  Juel  L.  Andreasen. 
Der  var  72  tilstede. 

Mandag  Formiddag  blev  der  afholdt  Missionærmode,  hvori 
deltog  17  Missionærer. 

Mandag  Aften  Kl.  7,30  blev  der  afholdt  Grenskonference, 
hvor  der  blev  afgivet  Rapporter  fra  de  forskellige  Organisatio- 
ner og  foretaget  Forandringer  med  Hensyn  til  de  lokale  Em- 
bedsmænd. Desuden  var  der  korte  Taler  af  Ældste  Geo  H. 
Carlsen  og  Missionssekretær  Soster  Vera  S.  Stone. 

Efter  Mødet  afholdt  Kvindeforeningen  en  vellykket  festlig 
Sammenkomst  for  Distriktspræsident  Sylvester  W.  Muir, 
hvorunder  denne  blev  overrakt  en  smuk  Erindringsgave  fra 
Grenen.  Der  blev  opfort  en  meget  fornøjelig  lille  Enakter: 
»Prøvekluden«.  Den  Kvindelige  Hjælpeforening  afholdt  des- 
uden en  Basar,  som  gav  meget  godt  Udbytte.  Tilstede  var  55. 

E.  M.  G. 


PRÆSTEDØMMET 


KREDSLÆRERNES  LEKTIE  FOR  JUNI. 
Sjette  Trosartikel. 

Vi  tror  paa  den  samme  Organisation,  som  fandtes  i  den  op- 
rindelige Kirke,  nemlig  Apostler,  Profeter,  Evangelister,  Hyr- 
der, Lærere  o.  s.  v. 


Den  oprindelige  Kirke  var  den  Kirke,  Kristus  selv  organi- 
serede, medens  han  var  paa  Jorden.  Den  bestod  af  forskellige 
Embedsmænd,  med  særegne  Kræfter  og  Gaver.  Vi  som  Sidste 
Dages  Hellige  lærer,  at  der  har  været  et  langt  Tidsrum,  da 
Evangeliet  var  borttaget  fra  Jorden.  Da  det  saa  blev  gengivet 
i  1830,  blev  Kirken  paany  organiseret  med  de  samme  Embeds- 
mænd, som  var  i  den  oprindelige  Kirke.  Jesu  Kristi  Kirke  af 
Sidste  Dages  Hellige  er  den  eneste  Kirke  i  Verden,  som  har 
denne  Organisation. 


Der  er  kun  een  Maade  at  blive  frelst  paa. 
LEKTIE  FOR  FØRSTE  MØDE  I  JUNI. 
1.    Falsk  Opfattelse. 

a.   Det  er  en  meget  almindelig  Opfattelse,  at  der  er  flere 

Maader  at  »komme  til  Himlen«  paa.  Dette  er  en  meget 
fejlagtig  Antagelse.  Det  afholder  Folk  fra  at  søge  efter 
Sandheden.     . 

2.  Tro  paa  falske  Lærdomme  gavner  intet,  hvor  oprigtig  end 
Troen  er. 

a.  Nogle  dyrker  Gud  forgæves:  »Dette  Folk  holder  sig  nær 
til  mig  med  sin  Mund  og  ærer  mig  med  Læberne,  men 
deres  Hjerte  er  langt  fra  mig.  Men  de  dyrke  mig  for- 
gæves, idet  de  lære  saadanne  Lærdomme,  som  er  Men- 
neskers Bud.«  (Math.  15:  8—9.) 

b.  Paulus  var  nidkær  i  sin  Forfølgelse  af  de  Hellige:  »Jeg 
selv  har  vel  ogsaa  formeent,  at  det  burde  mig  at  gøre 
meget  imod  Jesu,  den  Nazaræers  Navn.«  (Ap.  G.  26:  9.) 

c.  Jøderne  var  nidkære,  da  det  gjaldt  at  korsfæste  Kristus: 
»Og  det  ganske  Folk  svarede  og  sagde:  Hans  Blod  kom- 
mer over  os  og  over  vore  Børn.«  (Math.  27:  25.) 

d.  Djævlene  tror:  »Du  tror,  at  Synd  er  een.  Du  gør  vel; 
Djævlene  tro  det  ogsaa  og  skjælve.«  (Jak.  2:  19.) 

3.  Der  er  kun  eet  sandt  Evangelium. 

a.  »Een  Herre,  een  Tro,  een  Daab.«  (Ef.  4:  5.) 

b.  »Som  jeg  sagde,  saa  siger  jeg  nu  igen:  dersom  nogen 
prædiker  eder  et  andet  Evangelium,  end  I  have  annam- 
met, han  være  en  Forbandelse.«  (Gal.  1:  9.) 

c.  »End  formaner  jeg  eder  Brødre!  at  I  give  Agt  paa  dem, 
som  volde  Splid  og  Forargelser,  tværtimod  den  Lær- 
dom, som  I  have  lært,  og  viger  af  fra  dem.«  (Rom. 
16:  17.) 

d.  Jesus  Kristus  forandres  ikke:  »Jesus  Krislus  er  i  Gaar 
og  i  Dag  den  samme,  ja  til  evig  Tid.  Lader  eder  ikke 
omdrive  af  de  mangehaande  og  fremmede  Lærdomme. 
(Hebr.  13:  8—9.) 

e.  Kristus  er  ikke  delt:  »Er  da  Kristus  delt?  mon  Paulus 
være  korsfæstet  for  eder?  eller  er  I  døbte  til  Paulus' 
Navn?«  (1.  Kor.  1:  13.) 

f.  Vi  maa  forblive  i  Kristi  Lærdomme:  »Hver  den,  som 
afviger  og  ikke  bliver  i  Kristi  Lærdom,  har  ikke  Gud. 
Hvo  som  bliver  i  Kristi  Lærdom,  han  har  baade  Fade- 
ren og  Sønnen.«  (2.  Joh.  1:  9.) 

Een  Maade  at  blive  frelst  paa. 
»Det  har  intet  at  sige,  hvilken  Kirke  De  tilhører.  Der  er 
mange  Veje,  som  fører  til  Himmelen.  De  kan  tage  hvilken, 
De  vil.« 

Dette  er  en  af  de  almindeligste  Undskyldninger  for  ikke  at 
ville  undersøge  Evangeliet.  Hvad  mener  disse  Mennesker  med 
at  »komme  til  Himmelen«?  Utvivlsomt  mener  de  at  opnaa 
Frelse.  Men  Frelse  opnaas  ikke  ved  at  gaa  fra  et  Sted  til  et 
andet,  men  ved  at  komme  fra  en  ufrelst  Tilstand  til  en  frelst. 

Denne  Teori  om  de  mange  Veje  er  j^derst  ulogisk.  Fortæl 
en,  som  hævder  denne  Teori,  at  der  er  12  forskellige  Maader 
at  dyrke  Æbler  paa.  Hvad  vil  han  sige?  Vil  han  ikke  sige: 
»Der  er  kun  een  Maade,  hvorved  man  kan  frembringe 
Æbler.  De  maa  plante  et  Æbletræ  og  d}Tke  det.  Der  er  ab- 
solut ingen  anden  Maade.« 

At  frembringe  Æbler  er  en  Proces.  At  opnaa  Frelse  er  det 
samme.  Naar  den  ene  Ting  at  frembringe  et  Æble  kun  kan 
foregaa  ved  en  bestemt  Proces,  hvor  meningsløs  er  det  da 
ikke  at  paastaa,  at  det  ædleste  af  alle  Produkter,  Frelse  for 
den  menneskelige  Sjæl,  kan  opnaas  paa  hvilken  som  helst 
Maade,  naar  man  kun  er  oprigtig  i  sin  Tro? 

Hvad  er  saa  Navnet  paa  den  Proces,  hvorved  vi  kan  opnaa 
denne  hellige  og  rene  Tilstand,  som  er  ensbetydende  med 
Frelse?  Dens  Navn  er  Sandhed. 

Det  er  i  og  ved  Sandhedens  Magt,  at  vi  kan  blive  værdige 
til  at  være  i  Guds  Nærhed.  Vildfarelser  kan  ikke  frelse  nogen, 
heller  ikke  en  halv  Sandhed,  hvor  oprigtig  end  Folk  tror  paa 
den. 

Bibelen  har  utallige  Udtalelser,  som  modsiger  Teorien  om 
»de  mange  Veje«.  Stadig  tales  der  om  »den  snævre  Port«  og 
»den  trange  Vej«.  Jesus  siger:  »Jeg  er  Vejen,  Sandheden  og 
Livet.«  (Joh.  14:  6.) 

Der  er  kun  een  Maade,  hvorved  vi  kan  blive  frelst.  Vi  maa 
finde  Gud  gennem  levende  Tro  paa  hans  Søn.  Vi  maa  om- 
vende os  og  modtage  Kristus  som  vor  Frelser  ved  at  blive  døbt 
i  hans  Navn.  Vi  maa  modtage  den  Helligaand  ved  Haands- 
paalæggelse.  Vi  maa  leve  i  Sandheden  indtil  Enden. 


LEKTIE  FOR  ANDET  MØDE  I  JUNI. 

Nødvendigheden  af  en  Frelser. 
1.    Mennesket  er  en  falden  Skabning. 

a.  Del  er  tilbøjelig  til  at  gøre  det  onde:  »Hjertet  er  be- 
drageligt, mere  end  alle  Ting,  og  det  er  sygt;  hvem  kan 
kende  det?«  (Jer.  17:  9.) 

b.  Alle  er  Syndere:  »Thi  der  er  ikke  eet  Menneske  retfær- 

digt  paa  Jorden,  som  gor  godt  og  ikke  synder.«  (Prad. 
7:  20.)  —  »Som  skrevet  staar:  Der  er  ingen  Retfærdig, 
end  ikke  een.«  (Rom.  3:  10.) 

2.  Mennesket  kan  ikke  overvinde  det  onde  ved  egen  Kraft. 

a.  »Ingen  kan  komme  til  mig  uden  Faderen,  som  mig  ud- 
sendte, drager  ham;  og  jeg  skal  oprejse  ham  paa  den 
yderste  Dag.«  (Joh.  6:  44.) 

b.  Der  er  ingen  Frelse  uden  i  Kristus:  »Og  der  er  ikke 
Frelse  i  nogen  anden;  thi  der  er  og  ikke  noget  andet 
Navn  under  Himmelen  givet  iblandt  Mennesker,  ved 
hvilket  vi  skulle  blive  frelste.«  (Ap.  Gern.  4:  12.) 

3.  Formedelst  Jesus  Kristus  blev  Evangeliets  Gaver  skænket 
Menneskene. 

a.  Han  bragte  os  Troens  Gave:  »Idet  vi  ser  hen  til  Troens 
Begynder  og  Fuldkommer  Jesus,  som  i  Stedet  for  den 
Glæde,  han  havde  for  sig,  taalmodig  led  Korsets  Død, 
idet  han  foragtede  Forhaanelsen,  og  sidder  nu  ved  den 
højre  Side  af  Guds  Trone.«  (Hebr.  12:  2.) 

b.  Han  bragte  Omvendelsens  Gave:  »Men  da  de  horte 
dette,  blev  de  rolige  og  lovede  Gud  og  sagde:  Saa  har 
Gud  og  givet  Hedningerne  Omvendelse  til  Livet.«  (x\p. 
Gern.  11:  18.) 

c.  Gennem  ham  har  vi  Syndsforladelsens  Gave:  »Denne 
har  Gud  ophøjet  til  en  Fyrste  og  Frelser  ved  sin  hojre 
Haand,  at  give  Israel  Omvendelse  og  Syndernes  For- 
ladelse.« (Ap.  Gern.  5:  31.) 

d.  Gennem  ham  faar  vi  den  Helligaands  Gave:  »Men  naar 
Talsmanden  kommer,  hvilken  jeg  skal  sende  eder  fra 
Faderen  (den  Sandheds  Aand,  som  udgaar  fra  Fade- 
ren), han  skal  vidne  om  mig.«  (Joh.  15:  26.) 


Nødvendigheden  af  en  Frelser. 

En  af  Kirkens  Ældster  talte  med  en  Mand,  som  ikke  troede 
paa  Evangeliet.  I  Samtalens  Løb  bemærkede  denne:  »Jeg  tror 
ikke  paa  nogen  Frelser.  Jeg  kan  frelse  mig  selv.« 

Kan  denne  Udtalelse  være  rigtig?  Hvad  siger  Historien?  Har 
der  nogensinde  været  en  Tid,  da  alle  Jordens  Indbyggere 
levede  uden  Synd?  Har  der  nogensinde  levet  et  fuldkomment 
Menneske?  Ja,  men  kun  eet.  Kunde  han  sejre  over  det  onde 
ved  egen  Styrke?  Læg  Mærke  til  hans  Ord:  »Sonnen  gør  intet 
af  sig  selv.«  (Joh.  5:  19.) 

Kan  Mennesket  ved  egen  Styrke  overvinde  det  onde?  Ingen 
kan  udføre  en  eneste  Handling  paa  en  fuldkommen  Maade, 
naar  man  kun  ledes  af  Haab  om  Belonning  eller  Fryt  for 
Straf.  Det  er  kun,  naar  vi  gør  noget  af  ren  Kærlighed  til  en 
anden,  at  vore  Handlinger  er  fuldkomne.  Men  vi  kan  ikke 
elske  nogen,  vi  ikke  kender. 

Jesus  Kristus  kom  til  Verden  for  at  aabenbare  Faderen  for 
os.  Han  var  »Emanuel,  Gud  med  os«.  Han  talte,  som  Gud 
vilde  tale.  Han  handlede,  som  Gud  vilde  handle.  I  hele  sin 
Personlighed  var  han  et  levendegjort  Billede  af  Faderen. 
Gennem  denne  fuldkomne  Aabenbaring  af  Guds  Personlig- 
hed, Kærlighed  og  Magt,  som  vi  faar  gennem  Guds  Sons  Liv 
og  Mission,  ledes  vi  til  at  elske  Gud  med  den  rene,  ubesmit- 
tede Kærlighed,  som  løfter  alle  vore  Tanker,  Længsler  og 
Handlinger  hojt  op  over  Jordelivets  Egoisme. 

Uden  denne  Kærlighed  er  der  ingen  Frelse.  Jesus  sagde: 
»Naar  jeg  bliver  ophøjet,  vil  jeg  drage  alle  Mennesker  til 
mig.«  Ved  Hjælp  af  Tro  og  Kærlighed  drager  Kristus  os  fra 
det  onde  til  det  gode,  fra  det  falske  til  det  sande,  fra  det 
urene  til  det  rene,  fra  det  vanhellige  til  det  hellige,  fra  det 
ufuldkomne  til  det  fuldkomne. 


LEKTIE  FOR  TREDIE  MØDE  I  JUNI. 

Troens  frelsende  Magt. 

1.  Tro  paa  Kristus  er  nødvendig  til  Frelse. 

a.  Tro  paa  Jesus  Kristus  forer  til  evigt  Liv:  »Thi  saa  har 
Gud  elsket  Verden,  at  han  har  givet  sin  Son  den  een- 
baarne,  at  hver  den,  som  tror  paa  ham,  ikke  skal  for- 
tabes, men  have  et  evigt  Liv.«  (Joh.  3:  16.) 

2.  Tro  forandrer  et  ondt  Hjerte  til  et  godt. 

a.  Tro  gør  Menneskene  retfærdige:  »Den  derimod,  som 
ikke  har  Gerninger,  men  tror  paa  ham,  som  retfærdig- 
gør Synderen,  regnes  hans  Tro  til  Retfærdighed.« 
(Rom.  4:  5.) 

b.  Tro  gør  Mennesket  istand  til  at  tjene  Gud  af  ren  Kær- 
lighed: »Thi  i  Kristus  Jesus  gælder  hverken  Omskæ- 
relse eller  Forhud,  men  Troen,  som  er  virksom  ved 
Kærlighed.  (Gal.  5:  6.) 

c.  Tro  forandrer  Hjertet:  »Og  ifolge  Tro  blev  der  en  kraf- 
tig Forandring  bevirket  i  hans  Hjerte.  Se  jeg  siger  eder, 
at  alt  dette  er  sandt.«  (Alma  5:  12.) 

Tro  giver  Sejr  over  Synden. 

a.  Tro  er  et  Skjold  mod  Synd:  »For  Alting  griber  Troens 
Skjold,  med  hvilket  I  skulle  kunne  slukke  alle  den 
Ondes  gloende  Pile.«  (Ef.  6:  16.) 

b.  Tro  giver  Sejr  over  Verden:  »Thi  alt  det,  som  er  født 
af  Gud,  overvinder  Verden;  og  vor  Tro  er  den  Sejr,  som 
har  overvundet  Verden.«  (1.  Joh.  5:  4.) 

Den  frelsende  Tro  er  en  Gave  fra  Gud,  formedelst  Jesus 
Kristus. 

a.  »Thi  af  Naade  er  I  frelst  formedelst  Troen,  og  det  ikke 
af  eder,  det  er  Guds  Gave.«  (Ef.  2:  8.) 

b.  Jesus   Kristus   oprettede    Troen:    »Idet    vi    se,   hen    til 

Troens  Begynder  og  Fuldkommer  Jesus « 

(Hebr.  12:  2.) 

c.  Tro  er  en  af  Aandens  Frugter:  »Men  Aandens  Frugt  er 
Kærlighed,  Glæde,  Fred,  Langmodighed,  Mildhed,  God- 
hed, Tro  .  .  .  .«  (Ef.  5:  22.) 


Troens  frelsende  Kraft. 

En  af  vore  Ældster  talte  om  Tro  og  Gerninger.  En  Mand  i 
Forsamlingen  spurgte:  »Hvad  gør  saa  Blodet?«  Han  refere- 
rede til  Kristi  Blod,  og  Meningen  af  hans  Spørgsmaal  var: 
»Hvorledes  kan  Kristus  frelse  os,  i  Henhold  til  de  Frelses- 
principper.  De  prædiker?« 

Naar  vi  skal  svare  paa  dette,  maa  vi  først  erindre  den  rig- 
tige Definition  af  Frelse.  Det  er  »at  være  helt  udenfor  sine 
Fjenders  Rækkevidde«.  En  Person  bliver  ikke  frelst  blot  ved 
at  faa  sine  Synder  tilgivne.  Han  er  ikke  frelst,  for  han  helt 
har  opnaaet  Evnen  til  at  afstaa  fra  al  Synd. 

Vi  kunde  nu  sige,  at  Jesus  Kristus  giver  dem,  som  følger 
ham,  Evne  til  at  afstaa  fra  Synd.  Men  vore  Venner  vilde  frem- 
deles spørge,  hvorledes  Frelseren  giver  os  Kraft  til  at  afstaa 
fra  Synd. 

Vi  kan  finde  Svaret  ved  et  andet  Spørgsmaal.  Hvorfor  syn- 
der Menneskene?  Er  det  med  deres  Vidende  og  Vilje,  de  be- 
gaar  Synd?  Ikke  ofte.  Men  de  er  vildledte.  Da  Satan  fristede 
Eva  til  at  spise  af  Frugten,  sagde  han:  »Du  skal  visselig  ikke 
do.«  Hvorfor  fortalte  han  denne  Løgn?  Det  var  for  at  hindre 
Eva  i  at  tænke  paa  Folgerne  af  hendes  Handling.  Han  for- 
talte hende  ogsaa,  at  Frugten  af  Træet  var  behageligt  og 
»ønskeligt«.  Enhver  Fristelse,  der  kommer  til  os,  kommer  med 
Slangens  Ord:  »Det  er  ønskeligt«. 

Hvorfor  giver  Mennesket  efter  for  Fristelse?  Fordi  de  kun 
tænker  paa  det  naTværende  og  ikke  paa  Følgerne.  Hvis  en 
Mand,  som  var  fristet  til  at  stjæle,  tænkte  paa  Følgerne,  vilde 
han  ikke  stjæle. 

Levende  Tro  paa  Gud  bevarer  Mennesket  fra  at  glemme 
Syndens  Folger.  Denne  Tro  er  et  frelsende  Princip.  Men  hvil- 
ken Sammenhæng  er  der  mellem  dette  og  Sporgsmaalet: 
»Hvorledes  frelser  Kristus?«  Der  er  en  nøje  Sammenhæng. 
Kristus  oprettede  Troen.  Ved  sin  Aabenbaring  af  Guds  Per- 
son, Magt  og  Kærlighed  gjorde  han  det  muligt  for  Menne- 
skene at  tro. 

Jesus  Kristus  lærte  ikke  alene  Menneskene  at  tro,  men  han 
gav  dem  ogsaa  Kraft  til  det.  Mærk  hans  Ord:  »Og  jeg,  naar 
jeg  bliver  ophøjet  fra  Jorden,  vil  jeg  drage  alle  til  mig.«  Ved 
Ka^rlighed  og  Tro  drager  han  Menneskene  fra  Synd  til  Gud. 


DEN  KVINDELIGE  HJÆLPEFORENING 


Valgsproget  1930. 

Vi  stræber  efter  en  storre  Paaskønnelse  af  vort  Jubikfums- 
aar  ved  at  søge  efter  andres  gode  Sider. 


KREDSLÆRERINDERNES  LEKTIE  FOR  JUNI. 
Husk  Formaalet! 
Den  Kvindelige  Hjælpeforening  har  et  dobbelt  Formaal. 
Den  skal  soge  at  bringe  al  mulig  Hjælp  og  Lindring  til  dem, 
som  trænger  til  det.  Men  den  skal  ogsaa  gennem  Moder  og 
Studiet  af  de  bestemte  Lektier  søge  at  udvikle  sine  Medlem- 
mer til  at  blive  bedst  mulige  Arbejdere  i  Hjem,  Kirke  og 
Samfund.  Lad  os  aldrig  tabe  dette  dobbelte  Formaal  af  Syne, 
men  hver  og  en  af  os  gøre  vort  allerbedste  for  at  hjælpe  vor 
Forening,  og  derigennem  os  selv,  fremad. 


Bevis  for  Guddommeligheden  af  Mormons  Bog. 

LEKTIE  FOR  FØRSTE  MØDE  I  JUNI. 

Bogen  har  bestaaet  sin  Prove  i  100  Aar. 

Vidners  Bekræftelse:  I  den  bibelske  Tid  var  det  almindelig 

at  stadfæste  Sandhed  ved  Vidners  Edsaflæggelse.   Hvis  der 

var  nogen  Uoverensstemmelse,  skulde  »hvert  Ord  stadfa^stes 

ved  to  eller  tre  Vidners  Mund«.  I  den  nyere  har  Herren  ogsaa 
sorget  for,  at  der  blev  skaffet  Vidner  tilveje  for  Mormons  Bog, 
saa  at  de,  sammen  med  Joseph  Smith,  kunde  stadfæste  Sand- 
hed og  modbevise  alle  usande  Paastande. 

De  tre  Vidner:  Tre  af  disse  Vidner,  Oliver  Gowdery,  David 
Whitmer  og  Martin  Harris,  bekræfter,  at  de  saa  Pladerne; 
at  en  Engel  kom  ned  fra  Himlen  og  viste  dem  Skrifttegnene; 
ligeledes  at  de  hørte  en  Stemme  sige,  at  Oversættelsen  var 
udført  ved  »Guds  Gave  og  Kraft«,  og  at  de  af  Herren  fik  Be- 
faling til  at  bære  Vidnesbyrd  derom.  (Læs  Beretningen  foran 
i  Mormons  Bog.) 

De  otte  Vidner:  Otte  Vidner,  Christian,  Jacob,  Peter  og 
John.  Whitmer,  Hiram  Page,  Joseph  Smith  sen.  og  Hyrum  og 
Samuel  Smith  bevidner,  at  Joseph  Smith  jun.  viste  dem 
Pladerne,  og  at  de  berorte  dem  og  undersøgte  Indgraverin- 
gerne. (Læs  ligeledes  de  otte  Vidners  Vidnesbyrd  i  Mormons 
Bog,) 

Disse  Vidnesbyrd  er  aldrig  blevet  fornægtet:  Oliver  Cow- 
dery  og  David  Whitmer  blev  udelukket  af  Kirken,  og  Martin 
Harris  blev  tilbage,  da  Emigrationen  mod  Vest  begyndte.  Men 
intet  kunde  have  nogen  Indflydelse  paa  deres  Vidnesbyrd  om 
Mormons  Bog.  Igennem  hele  Livet  blev  de  trofaste  mod  dette 
Vidnesbyrd.  Oliver  Gowdery  kom  senere  tilbage  til  Kirken  og 
Martin  Harris  kom  til  Utah  og  sluttede  sig  paany  til  de  Hel- 
lige. Skont  David  Whitmer  aldrig  mere  sluttede  sig  til  Kirken, 
kunde  dog  intet  rokke  hans  Vidnesbyrd  om  Mormons  Bog. 

Heller  ingen  af  de  otte  Vidner  fornægtede  nogensinde  de- 
res Vidnesbyrd. 

Der  var  ogsaa  andre,  som  kendte  til,  at  Pladerne  eksisterede, 
deriblandt  Profetens  Hustru  Emma  Smith,  hans  Moder  Lucy 
Smith,  Josiah  Stoal  og  Joseph  Knight  og  andre. 

Sandsynligheden  af  Josephs  Beretning:  At  Fortidens  Op- 
tegnelser blev  indgraveret  paa  Metalplader  er  tydelig  bevist 
i  Dag.  Der  er  i  de  senere  Aar  fundet  mange  Metalplader  med 
saadanne  Indgraveringer.  Saaledes  blev  der  i  Illinois  fundet 
seks  Messingplader,  som  nu  opbevares  i  et  Museum  i  St.  Louis. 
Joseph  Smith  oversatte  en  Del  af  dem  og  erklærede  dem  for 
at  være  af  gammel  ægyptisk  Oprindelse.  En  Guldplade  blev 
fundet  i  Gincinatti,  Ohio,  og  viste  sig  ved  Undersøgelse  af  en 
lærd  jødisk  Rabbiner  at  være  beskrevet  med  gamle,  ægyptiske 
Skrifttegn. 

Ligeledes  har  Præsident  John  A.  Widtsoe  fortalt,  at  han  i 

Britisk  Museum  i  London  har  set  et  Siet  fine  Sølvplader- og 
ligeledes  et  Sæt  Guldplader,  som  var  beskrevet  med  saadanne 
Skrifttegn. 

Disse  Ting  viser,  at  Metalplader  var  meget  almindelige  til 
dette  Brug,  og  at  Mormons  Bogs  Plader  ikke  alene  kan  have 
eksisteret,  men  at  lignende  Plader  eksisterer  i  Dag  og  kan 
blive  set  af  alle,  som  har  Anledning  til  at  rejse  til  nævnte 
Steder. 

Bekræftelser  fra  Skriften  og  Videnskaben:  Hvad  det  angaar, 
at  Profeten  havde  Besog  af  Engle,  kan  man  i  Bibelen  finde 
talrige  Eksempler  paa  saadanne  Englebesog  i  fordums  Dage. 
Og  da  Apostelen  Johannes  var  paa  Øen  Patmos,  forudsagde 
han,  at  Engle  vilde  besoge  Menneskene  i  de  sidste  Dage,  idet 
han  sagde:  »Og  jeg  saa  en  anden  Engel  flyve  midt  igennem 
Himmelen,  som  havde  et  evigt  Evangelium  at  forkynde  dem, 
som  bor  paa  Jorden,  og  alle  Slægter  og  Stammer  og  Tunge- 
maal  og  Folk.« 

Englebesog  kan  saaledes  ikke  siges  at  være  ubibelsk,  heller 
ikke  kan  Nutidens  Skeptikere  med  Rette  benægte  Urims  og 
Thummims  Eksistens,  naar  man  betænker,  hvorledes  den 
nyere  Videnskab  har  skænket  os  Hjælpemidler  som  Tele- 
skopet og  Mikroskopet  og  sandsynligvis  vil  skænke  os  endnu 
mere  vidunderlige  Ting.  Ligeledes  maa  man  erindre,  hvor 
uendelig  hojt  Guds  Kundskab  og  Visdom  overgaar  Menne- 
skenes. 

Hvor  befinder  saa  Pladerne  og  Urim  og  Thummim  sig  i 
Dag?  Hans  egne  Ord  besvarer  dette  bedst:  »Ved  Guds  Visdom 
forblev  de  trygge  i  min  Haand,  indtil  jeg  havde  udfort  med 
dem,  hvad  der  krævedes  af  mig.  Da  saa  Sendebudet  (Engelen 
Moroni)  ifølge  de  Arrangementer,  der  var  gjort,  kom  efter 
dem,  gav  jeg  dem  til  ham.« 

SPØRGSMAAL. 

1.  Hvorledes  kan  mange  Vidners  Bekræftelse  bestyrke  en 
Mands  Paastand? 

2.  Kunde  en  saadan  Bekræftelse  staa  sin  Prove  i  100  Aar, 
dersom  den  var  falsk?  Hvorfor  ikke? 

3.  Hvorledes  tjener  de  tre  Vidners  Liv  til  at  bekræfte  Mor- 
mons Bogs  Sandhed? 

4.  Hvorledes  kan  vi  være  sikre  paa,  at  Joseph  Smith  havde 
Pladerne?  Hvilke  Begivenheder  fra  den  nyere  Tid  viser, 
at  dette  var  muligt? 

5.  Nævn  tre  Eksempler  paa  Englebesøg  fra  det  gamle  og  tre 
fra  det  nye  Testamente. 

6.  Hvor  er  Pladerne  og  Urim  og  Thummim  i  Dag? 


ANDET  MØDE  I  JUNI  ER  ARBEJDSMØDE 


Visdom  sordet. 
LEKTIE  FOR  TREDIE  MØDE  I  JUNI. 

Sund  Føde. 
Anmærkning:  Det  er  umulig  helt  at  undgaa  nogen 
fremmede  Ord  og  Udtryk  i  Studiet  af  disse  Lektier.  Men  saa- 
danne  Ord  som  Protein,  Mineral-Salte,  Vitaminer  o.  s.  v. 
burde  være  kendt  af  alle  Husmødre.  Lad  os  derfor,  om  Lek- 
tien skulde  synes  vanskelig  enkelte  Gange,  gøre  vort  aller- 
bedste for  at  lære.  For  andre  kan  disse  Lektier  synes  at  være 
for  enkle.  Vi  har  forsøgt  at  slaa  ind  paa  »den  gyldne  Middel- 
vej«, saa  at  de  kan  passe  for  de  flest  mulige. 


Den  vigtigste  Faktor. 

En  Persons  Helbred  afhænger  for  en  meget  stor  Del  af  den 
Føde,  han  nyder.  Der  er  ikke  mange,  som  vil  rejse  Indven- 
dinger mod  denne  Paastand.  Videnskabelige  Eksperimenter 
har  bevist,  at  Sundhedstilstanden  og  Legemets  Vækst  hos 
Mennesker  og  Dyr  afhænger  langt  mere  af  Føden  end  af 
andre  hygiejniske  Faktorer. 

I  England  blev  der  foretaget  et  meget  interessant  Eksperi- 
ment med  Børnene  paa  et  velkendt  Børnehjem.  De  fik  alle 
højst  forskellig  Føde.  Eksperimentet  foregik  under  strengt 
Lægetilsyn,  og  uden  at  Børnene  selv  vidste  noget  om,  at  de 
blev  eksperimenteret  med.  Efter  fire  Aars  Forløb  var  Resul- 
taterne saa  slaaende,  at  de  blev  offentliggjort  for  hele  Landet: 
»Det  store  Slut-Resultat  bliver  da,  at  den  Føde,  Børnene  spi- 
ser, bestemmer  deres  fysiske  Velvære.  Ernæringen  er  Grund- 
laget for  Folkets  Helbred.« 

Fødens  Funktioner. 
Fødens  første  og  vigtigste  Funktion  er  at  opbygge  Legemets 
Væv.  I  d'et  første  Leveaar  fordobles  eller  tredobles  Legemets 
Vægt,  og  en  gradvis  Øgning  fortsætter,  til  Legemet  er  ud- 

vokset.  Er  Føden  sund  og  tilstrækkelig,  bliver  Legemet  nor- 
malt udviklet.  Er  den  daarlig,  vil  Legemet  blive  sygt  eller  hem- 
met  i  Væksten.  Heraf  ser  vi,  at  Fodens  Hovedfunktion  er  at 
skaffe  nye  Materialer  tilveje  for  Væksten. 

En  anden  Funktion  er  at  opretholde  Legemstemperaturen. 
Eftersom  Blodets  Temperatur  er  mange  Grader  højere,  end 
Luften  er  paa  den  varmeste  Sommerdag  i  dette  Klima,  kræves 
der  meget  for  at  holde  Legemets  rigtige  Temperatur  vedlige. 

Føden  skaffer  ogsaa  Arbejdsenergi  tilveje.  Legemet  kan 
lignes  med  en  Maskine  og  Føden  med  det  Brændsel,  som  hol- 
der Maskinen  i  Gang.  Daarlig  Brændsel  skaffer  en  daarlig  Ild. 
Vi  maa  sorge  for,  at  dette  Brændsel  (Føde)  er  godt.  Er  man 
nødt  til  at  spare,  er  det  endnu  mere  nødvendigt  at  kende  Næ- 
ringsindholdet af  den  Fode,  man  bruger  sine  Penge  til. 

Hvorfor  skal  man  studere  Ernæringsspørgsmaalet? 

Mange  mener,  at  dette  er  helt  unødvendigt.  De  hævder: 
»Bedstefader  spiste,  hvad  der  blev  sat  for  ham,  og  stillede 
ingen  Spørgsmål.  Han  blev  en  gammel  Mand.  Han  brød  sig 
ikke  om  Kalorier  og  Vitaminer.  Hvorfor  skal  saa  vi  gøre  det?« 

Svaret  bliver,  at  i  Bedstefaders  Tid  var  Føden  ganske 
anderledes,  end  den  er  nu.  Man  spiste  naturlig  Føde.  Her- 
metik var  ukendt.  Føden  havde  dengang  ikke  gennemgaaet 
alle  disse  kemiske  Processer,  som  berøvertden  saa  meget  af 
dens  Ernæringsværdi.  Sukker  var  dengang  en  Luksus,  som 
blev  holdt  under  Laas  og  Lukke.  Nu  nydes  det  i  alle  Former 
af  Folk  i  alle  Aldre,  fra  Spædbarnet  til  Oldingen. 

Desuden  bør  vi  huske,  at  om  mange  Folk  i  gamle  Dage 
havde  et  godt  Helbred  uden  at  kende  noget  til  Ernærings- 
spørgsmaalet, saa  var  der  ogsaa  mange,  der  døde  af  S}rg- 
domme,  som  var  opstaaet  netop  paa  Grund  af  denne  mang- 
lende Kundskab. 

Instinktet  er  ikke  nok  for  Mennesket  for  at  vælge  den  rig- 
tige Føde  i  denne  Kemiens  og  Industriens  Tidsalder.  Man 
maa  vide,  hvad  man  skal  spise  og  hvorfor. 

Profeten  gav  os  en  saadan  Vejledning  for  næsten  eet  hun- 
diede  Aar  siden.  Har  vi  paaskønnet  den  og  fulgt  dens  Instruk- 
tioner? Videnskabsmændene  begynder  nu  at  forstaa  Værdien 
af  Visdomsordet.  Skal  vi  saa  ikke  gøre  det? 

SPØRGSMAAL. 
1.    Hvorfor  er  Føden  Hoved-Faktoren  til  enten  at  bevare  Hel- 
bred eller  frembringe  Sygdom? 

2.  Beskriv  Fodens  Funktioner  i  det  menneskelige  Legeme. 

3.  Hvorfor  er  Ernæringsspørgsmaalet  meget  vigtigere  nu  end 
i  vore  Bedsteforældres  Dage? 

4.  Er  De  enig  i  denne  Udtalelse:  »Folk  bør  spise  det,  de  har 
Lyst  til.  Instinktet  vil  lede  dem.« 

5.  Kan  man  forbedre  de  »naturlige«  Fødemidler?  Hvorledes? 

6.  Hvad  synes  De  om  Studiet  af  Ernæringsspørgsmaalet?  Bør 
man  forsøge  at  leve  i  fuld  Overensstemmelse  med  Vis- 
domsordet?  Hvorfor? 


Kvindernes  Rolle  i  Kirken. 
LEKTIE  FOR  FJERDE  MØDE  I  JUNI. 

Kolonisationen  i  Nauvoo. 

Flytningen  til  Illinois:  De  jagede  og  udslidte  Hellige  fandt 
Tilflugt  i  Staten  Illinois.  Tre  Maaneder  senere  undslap  Joseph 
og  Hyrum  fra  Liberty  Fængsel  og  sluttede  sig  til  deres  Fa- 
milier i  Quincy,  Illinois,  den  22.  April  1839.  Et  Stykke  længere 
oppe  ved  Mississippifloden  var  der  en  lille  Koloni,  der  bestod 
af  kun  6  Huse,  kaldet  Commerce.  Her  købte  Profeten  Land- 
strækninger af  Hugh  White  og  Dr.  Isaac  Galland.  Her  be- 
sluttede Lederne  at  anlægge  Kirkens  Hovedkvarter.  Grunden 
var  sumpet,  men  Beliggenheden  var  meget  smuk,  og  snart  var 
Sumpene  udtorret,  og  Bygningerne  begyndte  at  rejse  sig. 
Navnet  Commerce  blev  forandret  til  Nauvoo,  som  betyder 
Skonhed  og  Hvile. 

Sygdom  i  Lejren.  Men  Folket  der  var  ikke  uden  Prøver.  De 
havde  megen  Sygdom.  Profeten  Joseph  boede  i  et  Telt,  da  han 
havde  overgivet  sit  Hjem  til  de  syge.  Store  Skarer  af  Hellige, 
som  var  blevet  udjaget  fra  Missouri,  ankom  daglig  til  Nauvoo. 
De  havde  ingen  Huse  at  gaa  ind  i  og  boede  i  Vogne,  Telte 
eller  paa  Jorden.  Paa  Grund  af  disse  Omstændigheder  opstod 
der  megen  Sygdom.  Profeten  Joseph  havde  vaaget  over  de 
syge,  til  han  var  helt  udslidt. 

Men  om  Morgenen  den  22.  Juli  1839  anraabte  han  Gud  i 
Bøn  for  alle  de  syge,  og  Guds  Aand  kom  mægtig  over  ham, 
og  han  var  istand  til  at  helbrede  alle,  der  var  syge  omkring 
ham. 

Evangeliet  prædiket  i  Europa:  Dette  var  en  Opbygningstid, 
baade  timelig  og  aandelig.  Nauvoo  blev  snart  en  smuk  By, 
som  inden  faa  Aar  havde  en  Befolkning  paa  20.000  Indbyg- 

gere.  Mange  sluttede  sig  til  Kirken.  I  August  og  September 
1839  rejste  7  af  Apostlene  paa  Mission  til  England.  Blandt 
dem  var  Parley  P.  Pratt  og  hans  Hustru,  Mary  Ann  Pratt, 
som  saaledes  blev  Kirkens  første  kvindelige  Missionær. 

Fremgang  og  Kultur.  De  kulturelle  Tilstande,  som  herskede 
i  Nauvoo,  var  beirhærkelsesværdige  under  de  daværende  Om- 
stændigheder. Smukke  Bygninger  blev  rejst,  Skoler  blev  op- 
rettet, og  det  senere  Nauvoo  Universitet  blev  organiseret. 
Folket  elskede  Musik  og  Kunst  og  oprettede  Institutioner  for 
at  fremhjælpe  disse  Ting. 

Dette  fredselskende  Folk  søgte  ikke  blot  Religionsfrihed  for 
sig  selv,  men  ydede  den  ogsaa  i  fuldt  Maal  til  dem,  der  boede 
iblandt  dem. 

Her  levede  de  Hellige  deres  lykkelige  Familieliv.  Gennem 
alt  deres  Stræben  og  Arbejde  udadtil  glemte  de  aldrig  deres 
Hjem.  Her  var  det  disse  tapre,  stærke  Kvinder,  der  var  Kvin- 
der i  Ordets  rette  Betydning,  Hustruer  og  Modre,  samtidig 
som  de  tog  megen  aktiv  Del  i  Kirkens  Pioner-Arbejde. 

Nauvoo  Tempel  —  Penny -Fondet:  Den  6.  April  1841  blev 
Hjørnestenene  til  Nauvoo  Tempel  lagt.  Kort  efter  organise- 
rede Mary  Fielding  Smith  et  Fond,  der  kaldtes  »Søstrenes 
Penny-Fond«.  Hun  indsamlede  de  Ører,  Søstrene  kunde  und- 
være, og  skaffede  saaledes  Midler  nok  til  at  købe  Spiger  og 
Glas  til  hele  Bygningen.  Saaledes  tog  ogsaa  Kirkens  Kvinder 
en  aktiv  Del  i  Bygningen  af  Nauvoo  Tempel. 

Kvindeforeningen  organiseret.  Den  17.  Marts  1842  blev  den 
Kvindelige  Hjælpeforening  organiseret  i  den  Hensigt  at  ud- 
vikle Kirkens  Kvindestand  saa  vel  som  for  at  udføre  Vel- 
gørenhedsarbejde. Disse  Kvinder,  som  selv  havde  været  Gen- 
stand for  saa  megen  Grusomhed  fra  Pøbelens  Side,  havde  et 
varmt  og  medfølende  Hjerte  for  alle,  som  led  Nød,  og  gjorde 
alt  for  at  hjælpe  dem.  Profeten  gav  dem  mange  gode  Raad 
og  Formaninger  og  bad  Sostrene  særlig  om  at  fremelske  Ren- 
hed og  Uskyldighed,  aldrig  at  tillade,  at  der  blev  Strid  iblandt 
dem  samt  huske,  at  Foreningens  Formaal  ikke  blot  var  at 
lindre  Nød,  men  ogsaa  at  frelse  Sjælen. 

Imidlertid  søgte  Guvernør  Boggs  fra  Missouri  at  faa  Tag  i 
Profeten  og  andre,  idet  han  hævdede,  at  de  havde  undgaaet 
Lovens  Haand.  Skønt  hans  Hensigt  ikke  lykkedes  for  ham, 
blev  dette  et  Varsel  for  de  Hellige  om,  at  Pøbelen  snart  vilde 
forstyrre  deres  Fred  igen. 

SPØRGSMAAL. 

1.  Fortab  om,  hvorledes  Nauvoo  blev  grundlagt,  og  hvorledes 
Byen  udviklede  sig. 

2.  Hvad  hændte  den  22.  Juli  1839? 

3.  Hvad  var  Kvindernes  Andel  i  Byens  Udvikling? 

4.  Blev  der  udført  noget  Missionsarbejde  i  denne  Tid? 

5.  Fortæl  om  Kvindeforeningens  Organisation  og  nævn  nogle 
af  de  Raad,  som  Profeten  gav. 

6.  Hvad  menes  der  med:  »ikke  alene  lindre  Nød,  men  sørge 
for  Sjælens  Frelse«? 

7.  Syng  Salmen:  »Vaagn  min  Sanger  af  din  Slummer«,  som 
er  skrevet  af  Eliza  R.  Snow. 

8.  Hvad  og  hvor  er  Zion? 

UNGDOMSFORENINGERNE 

Valgsproget  1929—30. 

I  dette  Jubilæumsaar  stræber  vi  efter  den  mest  fuldkomne 
Udvikling  gennem  personlig  Renhed  og  Lydighed  mod  alle 
de  Sidste  Dages  Helliges  Idealer. 


M-Mændene. 

VIDENSKABENS  HELTE.  —  HENRY. 

Er  Berømmelse  mere  værd  end  Glæden  ved  at  tjene  Men- 
neskeheden? Joseph  Henry,  en  af  Amerikas  største  Viden- 
skabsmænd, tænkte  tilsyneladende  nej.  Gang  efter  Gang  kunde 
han  være  blevet  verdensberømt  gennem  sine  Opdagelser,  men 
han  forsømte  Lejligheden  for  mere  at  kunne  vie  sin  Energi 
l il  nye  Opdagelser.  Hele  sit  Liv  var  han  beskæftiget  med  at 
bringe  nye  Ideer  til  det  Punkt,  at  andre,  mere  praktisk  an- 
lagte Mænd,  kunde  vinde  Berømmelse  af  dem.  Med  den 
største  Lethed  kunde  han  have  høstet  den  Berømmelse,  der 
fulgte  med  saadane  Opfindelser  som  Telegraf,  Dynamo  og 
andre  betydningsfulde  Ting. 

Henry  er  et  straalende  Eksempel  paa  en  Dreng  med  højst 
ordinære  Forudsætninger,  som  klatrede  til  Toppen  af  Stigen. 
Han  blev  født  i  1797.  Hans  Forældre  var  jævne  Folk,  som 
var  indvandret  ved  den  Tid,  da  Revolutionskrigen  brød  ud. 
Da  han  var  ganske  lille,  døde  hans  Fader,  og  da  han'  var  syv 

Aar  gammel,  flyttede  han  til  sin  Bedstemoder,  der  boede  i  en 
anden  Del  af  Landet.  I  tre  Aar  gik  han  paa  Skolen.  Saa  ar- 
bejdede han  i  en  Forretning,  til  han  var  15  Aar.  Men  ogsaa  i 
denne  Tid  gik  han  paa  Skole  nogle  Timer  daglig.  Da  han  var 
15  Aar  gammel,  besluttede  han  at  blive  Skuespiller  og  sluttede 
sig  til  et  dramatisk  Selskab.  Her  blev  han  snart  Stjernen,  og 
han  vilde  sandsynligvis  være  naaet  langt  i  denne  Retning, 
dersom  han  ikke  en  Dag  havde  faaet  fat  i  en  Bog,  som  hed 
»Eksperimental  Filosofi,  Astronomi  og  Kemi«.  Denne  vakte 
hans  Interesse  i  den  Grad,  at  han  vilde  ofre  sig  helt  for  viden- 
skabelige Eksperimenter. 

Henry  manglede  helt  den  Øvelse  og  Erfaring,  der  kræves 
for  dette  Arbejde.  Ligeledes  manglede  han  Midler  til  at  gaa 
ind  paa  noget  Universitet.  Men  han  arbejdede  om  Dagen  og 
gik  paa  Skolen  om  Aftenen.  Her  studerede  han  ivrigt  Geo- 
metri og  Mekanik.  Senere  underviste  han  i  en  Landsbyskole, 
indtil  han  havde  Midler  nok  til  at  begynde  paa  Albany  Aca- 
demy.  Da  han  var  18  Aar  gammel,  var  han  færdig  med  Aka- 
demiet, og  paa  Grund  af  hans  enestaaende  Interesse  i  Stu- 
dierne blev  han  tilbudt  en  Stilling  som  Huslærer.  Dette  gav 
ham  mere  Tid  til  at  ofre  sig  for  videnskabelige  Studier. 

Men  paa  Grund  af  mindre  godt  Helbred  tog  han  snart  en 
Stilling  som  Opsynsmand  ved  et  Vejanlæg.  Dette  Frilufts- 
arbejde  gjorde  ham  meget  godt,  og  han  var  i  Færd  med  at 
overtage  et  lignende  Arbejde,  da  han  i  1826  blev  tilbudt  en 
Stilling  som  Professor  i  Matematik  og  Natural-Filosofi  ved 
Albany  Academy. 

Henry  var  ingen  almindelig  Professor.  Han  fulgte  altid 
med  i  de  nyeste  Opdagelser.  Sine  Ferier  viede  han  helt  til 
videnskabeligt  Arbejde.  Akademiet  havde  ikke  Raad  til  at 
kobe  hans  Apparater,  saa  han  maatte  i  Almindelighed  lave 
dem  selv  og  bruge  sine  egne  Penge.  Han  beskæftigede  sig 
væsentligst  med  Elektricitet,  og  Folk  fandt  dette  yderst  taabe- 
ligt,  da  der  paa  den  Tid  ingen  praktisk  Brug  var  for  Elek- 
tricitet. 

Det  første  af  hans  Eksperimenter,  som  fik  praktisk  Betyd- 
ning, var  hans  Forsøg  paa  at  vinde  Ledningstraad  rundt  om 
en  Jernkabel  for  at  frembringe  en  stærk  Magnet.  I  1831, 
ca.  3 — 4  Aar  før  Morse  opfandt  Telegrafen,  havde  Henry  be- 
vist, at  Elektro-Telegrafi  var  mulig.  Han  fik  en  Klokke  til  at 
ringe  ved  at  sende  en  elektrisk  Strøm  gennem  en  flere  Mil 
lang  Ledningstraad.  Dette  var  muligvis  den  forste  elektriske 

Klokke.  Da  Morse  ikke  havde  Held  med  sig  med  sin  Tele- 
graf, bad  Prof.  Gale  ham  at  gaa  til  Henry.  Morse  studerede 
saa  Henrys  Apparater  og  fik  saa  den  Ide,  der  gjorde  det  mu- 
ligt for  ham  at  frembringe  Telegrafen.  Og  aldrig  beklagede 
Henry  sig  over  dette. 

Skønt  Faraday  nu  regnes  for  at  være  den  første,  der  har 
opfundet  Princippet  om  at  frembringe  Elektricitet  ved  Mag- 
net og  Dynamo,  havde  Henry  opdaget  dette  længe  før,  men 
havde  ikke  bekendtgjort  Resultaterne. 

Henry  beskæftigede  sig  med  en  hel  Mængde  videnskabelige 
Problemer,  som  siden  har  faaet  stor  Betydning.  Saaledes  kan 
nævnes  Leydenerflasken,  Brugen  af  Telegraf  til  at  forudsige 
Vejret,  Opmaalinger  af  Solpletternes  Virkninger,  Studiet  af 
Bygningsventilation,  Lydens  Bevægelse,  Bygningsmaterialer- 
nes Styrke  og  mange  andre  Ting. 

Henry  var  en  lykkelig  Mand.  Han  fandt  stor  Glæde  i  sit 
Arbejde.  Han  brod  sig  ikke  meget  om  Berommelse,  men  alle 
de  Tjenester,  han  har  ydet  Menneskeheden,  vil  længe  gøre 
hans  Navn  berømt. 

SPØRGSMAAL. 

1.  Hvilke  Egenskaber  hos  Henry  gjorde  ham  til  det,  han 
blev? 

2.  Hvad  mener  De  om  Sammenhængen  mellem  Flid  og 
Fremgang  i  Jordbrug?  Forretning?  Undervisning?  Viden- 
skab? 

3.  Nævn  6  Opfindelser,  som  Henry  har  gjort,  og  forklar  deres 
Betydning. 

